สวัสดีค่ะ คือตอนนี้มีอาการที่น่าจะเป็นต่อมบาร์โธลินอักเสบอาทิตย์ก่อนได้ไปซื้อยามารับประทานโดยแจ้งเภสัชที่ขายยาว่า อาจจะเป็นช่องคลอดอักเสบ เภสัชได้จ่ายยาสอดกับฆ่าเชื้อรามาให้รับประทาน 3 วันอาทิตย์ก่อนคือกลีบบวมทั้ง2ข้าง จนวันนี้ข้างซ้ายหายดีเหลือแต่ข้างขวา ถ้าสมมุติว่าตอนเย็นกลับบ้านไปถ้านั่งแช่น้ำอุ่นจะหายมั๊ยค่ะ
สวัสดีค่ะ ต่อมบาร์โธลินเป็นต่อมที่ใช้สร้างน้ำหล่อลื่นในเพศหญิง อาจมีการอักเสบหรือติดเชื้อทำให้เกิดเป็นก้อนที่สร้างความเจ็บปวดบริเวณปากช่องคลอดได้ สาเหตุมักเกิดจาก ต่อมบาร์โธลินอุดตัน หรือมีการติดเชื้อของโรคติดต่อทางเพศสัมพันธ์เช่นหนองในแท้ หนองในเทียมการรักษาของต่อมบาร์โธลินที่อักเสบหรือติดเชื้อ หากเป็นก้อนขนาดเล็กอาจแค่รับประทานยาฆ่าเชื้อร่วมกับสังเกตอาการ แต่ถ้าเป็นก้อนขนาดใหญ่อาจต้องทำการกรีดระบายหนองร่วมด้วยส่วนการแช่น้ำอุ่นนั้นสามารถทำได้สามารถลองนั่งแช่น้ำอุ่นวันละ 2 ครั้ง ครั้งละประมาณ 15-20 นาที ประมาณ 2-3 วัน แต่เป็นเพียงการบรรเทาอาการค่ะ หากการติดเชื้อค่อนข้างรุนแรงอาจจะไม่หายหากก้อนไม่ยุบ แนะนำไปพบแพทย์/สูตินรีแพทย์เพื่อการรักษาที่เหมาะสม เช่นการได้รับยาฆ่าเชื้อที่เหมาะสมร่วมกับการกรีดระบายหนอง และหากปวดบริเวณก้อนมาก ก้อนโตเร็ว มีหนองไหลออกมาจากก้อนร่วมด้วย ควรรีบไปค่ะ